### Beslutning

Søs Krogh, Esmarelda Møller, Ron Lauridsen, Tage Pedersen, Peder Jacobsen og Mads Carlsen kunne tiltræde indstillingen i overensstemmelse med Magistratens anbefaling.

 Niels Olsen kunne ikke tiltræde indstillingen.
Teknik og Miljø bemyndiges til at meddele de fornødne tilladelser til en etageejendom i 5 etager på [adresse] og 6.

### Resumé

Der er søgt om tilladelse til at nedrive eksisterende byhus i 1½ etage på [adresse] og opføre en etageejendom i 5 etager med 14 lejligheder på ejendommene [adresse] og 6. Tidligere byhus i 1½ etage på [adresse] er nedrevet.

 Ejendommene ligger i kommuneplanens rammeområde 040302BO, der fastlægger områdets anvendelse til boligformål i form af etagebebyggelse i maksimalt 4 etager, hvor hensynet til den arkitektoniske helhedsvirkning skal være bestemmende for hvilket etageantal, der konkret kan tillades. Normalt kan hushøjden på nabobebyggelsen ikke overskrides.

 Nabobebyggelserne er i 5 etager med tagrejsning ([adresse]) og 4 etager med fladt tag (under opførelse på [adresse].

 En naboorientering har givet anledning til mange indsigelser mod byggeriet. Indsigelserne omhandler skygge- og indbliksgener, parkeringsforhold og gadens/områdets særlige karakter.

 Teknik og Miljø vurderer, at projektet er tilpasset det omgivende bygningsmiljø, og at projektets samlede omfang og indvirkning på omgivelserne ikke vil gå ud over, hvad der kan tillades i området.

### Indstilling

At byrådet godkender det ansøgte projekt og bemyndiger Teknik og Miljø til at meddele de fornødne tilladelser.

### Sagens forløb

17-12-2015 Borgmesterens Afdeling
Fremsendes til Magistraten. Borgmesterens Afdeling har ingen bemærkninger til indstillingen.
 21-12-2015 Magistraten
Fremsendes til [adresse] med bemærkning, at Magistraten i mødet den 21. december 2015 anbefaler, at byrådet tiltræder Magistratsafdelingen for Teknik og Miljøs indstilling af  7. december 2015.

 Rådmand Minna Jespersen tager forbehold med henvisning til byggeriets størrelse i forhold til en lille vej.

 Stine Hansen tager forbehold på baggrund af byggevolumen og gårdmiljøet bagved.

 Supplerende notat fremsendes til byrådets behandling af sagen.
 20-01-2016 Aarhus Byråd
Sagens behandling blev udsat i byrådets møde den 20. januar 2016.
 03-02-2016 [adresse]
Fremsendes til Teknisk Udvalg til behandling i henhold til beslutning i byrådets møde den 3. februar 2016
 08-02-2016 Teknisk Udvalg
Søs Krogh, Esmarelda Møller, Ron Lauridsen, Tage Pedersen, Peder Jacobsen og Mads Carlsen kunne tiltræde indstillingen i overensstemmelse med Magistratens anbefaling.

 Niels Olsen kunne ikke tiltræde indstillingen.
 24-02-2016 Aarhus Byråd
Beslutning ikke frigivet